**KULTŪROS IR MENO TARYBOS POSĖDŽIO**

**PROTOKOLAS**

 **2021-03-24 Nr. TAR1-70**

Posėdžio data: 2021 m. kovo 24 d., 15:00-17:00 val.

Posėdžio vieta: Teams programėlė.

Posėdžio pirmininkas – dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, Kultūros ir meno tarybos pirmininkas.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

Dalyvavo (8 narių iš 11):

1. Dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, KMT (Kultūros ir meno tarybos) pirmininkas;
2. Daiva Molytė-Lukauskienė, Lietuvos rašytojų sąjungos Klaipėdos skyriaus narė, poetė;
3. Kristina Jakštė, Klaipėdos miesto savivaldybės kultūros centro Žvejų rūmų kultūrinių renginių organizatorė;
4. Marius Tumšys, VšĮ „Projektas LT“ direktorius, režisierius;
5. Arvydas Cesiulis, Klaipėdos miesto mero pavaduotojas, Klaipėdos miesto savivaldybės tarybos, Kultūros, švietimo ir sporto komiteto narys;
6. Daiva Kšanienė, Klaipėdos kultūros magistrė, muzikologė;
7. Neringa Poškutė–Jukumienė, Lietuvos dailininkų sąjungos Klaipėdos skyriaus pirmininkė;

8. Vladas Balsys, architektas;

Kiti dalyviai:

1. Eglė Deltuvaitė, Kultūros skyriaus vedėja;

**DARBOTVARKĖ:**

1. Dėl konsoliduotų ekspertų grupės išvadų pristatymo Klaipėdos dramos teatro paraišką „TheAtrium“ įvertinus kitiems ekspertams.

2.Dėl KMT siūlymų Kultūros ir meno tarybos nuostatų keitimui.

3.Dėl KMT siūlymų kultūros ir meno projektų dalinio finansavimo tvarkos aprašo nuostatų keitimui.

4.Dėl KMT siūlymų ekspertų atrankos aprašo ir ekspertų darbo reglamento keitimui.

5.Dėl Klaipėdos senojo pašto (pranešėjas Marius Tumšys)

KMT nariai vienbalsiai nutarė 5 klausimo svarstymą atidėti kitam posėdžiui.

**SVARSTYTA 1. Dėl konsoliduotų ekspertų grupės išvadų pristatymo Klaipėdos dramos teatro paraišką „TheAtrium“ įvertinus kitiems ekspertams.**

Kultūros skyriaus vedėja pristatė konsoliduotą ekspertų vertinimo suvestinę. Paraiškos vertinimo vidurkis – 63 balai, rekomenduojama skirti suma - 15000 Eur. Atkreipė dėmesį, kad nors balų vidurkis šiek tiek aukštesnis, ekspertų pastabos sutampa su pirmos ekspertų grupės išvadomis (pridedama).

 KMT nariai pastabų ekspertų vertinimams neturėjo.

 Pirmininkas pasiūlė apsispręsti dėl lėšų skyrimo modelio.

 Eglė Deltuvaitė pažymėjo, kad vienas projektas (Klaipėdos Universiteto projektas „Nuo Jungos iki kapitono“ atsisakė skirto finansavimo – 4170 Eur). Minėtą finansavimą KMT galėtų paskirti tarptautinių tęstinių festivalių sričiai, tuomet trūkstama suma būtų10 830 Eur.

 KMT vienbalsiai pritarė siūlymui.

 Kristina Jakštė pasiūlė trūkstamą finansavimą generuoti mažinant finansavimą penkiems didžiausias sumas gavusiems projektams.

 Marius Tumšys pasiūlė mažinti visiems projektams po vienodą procentą nuo gautos sumos ir taip sugeneruoti trūkstamą finansavimą.

 Pirmininkas pakvietė balsuoti

7 nariai balsavo už M. Tumšio siūlymą, 1 narys balsavo už K. Jakštės siūlymą.

 **NUTARTA**:

1. **Pritarti konsoliduotoms ekspertų vertinimo išvadoms dėl Klaipėdos Dramos teatro festivalio „TheAtrium“ ir festivalio finansavimui rekomenduoti skirti 15 000 Eur, lėšas generuojanta taip:**

 **-Siūlyti Savivaldybės administracijos direktoriui lėšas (4170 Eur), kurių atsisakė Klaipėdos universitetas (projektas „Nuo Jungos iki kapitono“) skirti tarptautinių tęstinių festivalių programai finansuoti.**

 **-Siūlyti Savivaldybės administracijos direktoriui perskirstyti jau paskirtą tarptautinių tęstinių festivalių programos dalinį finansavimą visiems projektas mažinant po vienodą procentą nuo gautos sumos ir taip sugeneruoti trūkstamą finansavimą (10 830 Eur.)**

**SVARSTYTA**

**2.Dėl KMT siūlymų Kultūros ir meno tarybos nuostatų keitimui.**

**3.Dėl KMT siūlymų kultūros ir meno projektų dalinio finansavimo tvarkos aprašo nuostatų keitimui.**

**4.Dėl KMT siūlymų ekspertų atrankos aprašo ir ekspertų darbo reglamento keitimui.**

KMT nariai pateikė šiuos konkrečius siūlymus Savivaldybės administracijai dėl Kultūros ir meno projektų dalinio finansavimo teisinio reguliavimo tobulinimo:

 Daiva Kšanienė pasiūlė suteikti KMT daugiau galių priimant galutinį sprendimą dėl finansavimo paskirstymo, tobulinti ekspertų atrankos tvarką numatant ne tik formalią atrankos procedūrą, bet ir atrankos komisijos pokalbius su pretendentais į ekspertus, didinti KMT narių skaičių ekspertų atrankos komisijoje;

 -Neringa Poškutė taip pat pasiūlė didinti KMT narių skaičių ekspertų atrankos komisijoje, atkreipė dėmesį, kad galiojant tvarka nebeatitinka pasikeitusios KMSA struktūros.

 Arvydas Cesiulis pasiūlė didinti KMT galias po ekspertinio vertinimo pakeisti galutinį dalinio finansavimo paskirstymo projektą, bet nesiūlė galiojančios tvarkos keisti iš esmės, pabrėždamas, kad galiojanti tvarka profesionaliai parengta. Pritarė, kad didesnis dėmesys turi būti skiriamas ekspertų atrankai.

 Marius Tumšys pažymėjo, jog jo manymu galiojanti tvarka yra logiška, bet KMT esant svariems argumentams turėtų turėti teisę koreguoti jau sudarytą projektų eilę. Taip pat pasiūlė vykdyti platesnį projektų įvykimo ir ataskaitų monitoringą, didesnį dėmesį projektų vertinime suteikiant jau įvykdytų tęstinių projektų indėliui į miesto kultūrinį gyvenimą.

 Kristina Jakštė pasiūlė įvesti tam tikrą balų skaičių, kuris būtų skiriamas KMT posėdžio metu nuo visos KMT.

 Jonas Genys pasiūlė svarstyti dėl apribojimų, kad viena organizacija į vieną sritį galėtų teikti tik vieną paraišką;

 KMT nariai taip pat pasiūlė Savivaldybės administracijai svarstyti klausimą dėl aiškesnės ir labiau į projektų rezultatų priastatymą ir vertinimą orientuotos monitoringo sistemos kūrimą.

 KMT nariai vienbalsiai nutarė iki balandžio 15 d. individualiai dar kartą peržiūrėti galiojančias tvarkas ir el. paštu Kultūros skyriui teikti siūlymus ir tuomet klausimo svarstymą pratęsti kitame posėdyje.

 Posėdis baigėsi 17:00

Posėdžio pirmininkas dr. Jonas Genys

Posėdžio sekretorė Kristina Skiotytė-Radienė